Účastník ZPC	
Meno, priezvisko, titul:	Denisa Ďuranová, PhDr.	
Úsek:	Úsek pre Štátny vzdelávací program 	
	
Zahraničná pracovná cesta	
Miesto konania – štát, mesto:	Francúzsko, Štrasburg 	
Organizátor:	Divízia jazykových politík, Rada Európy, Štrasburg	
Termín:	28. 11. – 01. 12. 2011	
Účel:	Účasť na seminári Rady Európy týkajúceho sa diseminácie a implementácie Príručky na tvorbu a implementáciu kurikúl pre plurilingválne a interkultúrne vzdelávanie (projekt Rady Európy Plurilingválne a interkultúrne vzdelávanie - EPI) 	
Rokovací jazyk:	Anglický jazyk, francúzsky jazyk 	
	
Rámcový program
28. 11. 2011 cesta Bratislava - Štrasburg 
                     neformálne stretnutie s účastníkmi semináru 
29. 11. 2011 seminár 1. deň  
30. 11. 2011 seminár 2. deň 
01. 12. 2011 cesta Štrasburg - Bratislava

Stručný priebeh	
     Semináru Rady Európy týkajúceho sa  diseminácie a implementácie Príručky na tvorbu a implementáciu kurikúl pre plurilingválne a interkultúrne vzdelávanie sa zúčastnil koordinačný tím projektu, t. j. experti Rady Európy pre problematiku tvorby a implementácie jazykových politík: Jean-Claude Beacco, Marisa Cavalli, Mirjam Egli, Francis Goullier, Johanna Panthier a zástupcovia desiatich členských krajín (Švajčiarsko, Rakúsko, Slovenská republika, Francúzsko, Holandsko, Španielsko, Česká republika, Luxembursko, Bulharsko, Švédsko). Slovenskú republiku na seminári zastupovali: doc. PhDr. Anna Butašová, CSc., PhDr. Katarína Vaškaninová, PhDr. Denisa Ďuranová.   
   
     V rámci jednotlivých blokoch boli prezentované a diskutované prípadové štúdie zúčastnených krajín:  
Blok A – Konvergencie medzi kurikulami moderných jazykov
Úvod: Prehľad súčasných konvergencií zastúpených krajín (Mirjam Egli),
Prípadová štúdia Švajčiarska, Rakúska, Slovenskej republiky: Lepšie využitie konvergencií medzi vyučovanými modernými jazykmi, 
Prípadová štúdia Francúzska: Konvergencie medzi vyučovanými modernými jazykmi a domácimi jazykmi.

Blok B – Propagovanie inovácií: Praktické implementácie
Úvod (Francis Goullier), 
Prípadová štúdia Holandska: Praktické implementácie, ktoré podporujú konvergencie medzi modernými jazykmi,
Prípadová štúdia Španielska: Nástroje na podporu učenia sa vyučovacích jazykov ako prostriedkov učenie sa.

Blok C – Interkultúrne vzdelávanie
Úvod: Miesto interkultúrneho vzdelávania v kurikule (Jean-Claude Beacco),
Prípadová štúdia Českej republiky: Miesto interkultúrneho vzdelávania v kurikule.

Blok D – Konvergencie medzi vyučovacími jazykmi, konvergencie medzi modernými jazykmi a vyučovacími jazykmi
Úvod (Jean-Claude Beacco),
Prípadová štúdia Luxemburska: Konvergencie medzi vyučovacími jazykmi,
Prípadová štúdia Bulharska, Švédska: Konvergencie medzi modernými jazykmi a vyučovacími jazykmi,
Platforma zdrojov a referencií pre plurilingválne a interkultúrne vzdelávanie (Johanna Panthier).

Blok E – Scenáre kurikúl
Úvod k práci na základnom scenári kurikula typu 1 (Marisa Cavalli),
Diskusia v pléne ohľadom scenára kurikula typu 1,  
Záver (Francis Goullier, Johanna Panthier).  

     V rámci práce v skupinách sa diskutovalo o implementovaných opatreniach zameraných na konvergencie medzi jazykmi a to opatrenia, ktoré sú explicitne uvedené v kurikule, akej časti kurikula sa dané opatrenia týkajú a ich SWOT analýza. Ďalšia práca v skupinách sa zamerala na špecifikáciu rozdielov medzi scenárom kurikula typu 1 a kurikulom krajiny. 
	
Odporúčania a závery	
     Cieľom projektu EPI je predstaviť expertom a odborným pracovníkom podklad pre tvorbu rámca spoločného postupu krajín v oblasti implementácie jazykovej politiky na európskej úrovni. Výsledkom projektu bude nový nástroj implementácie plurilingvizmu a interkulturality do národných kurikúl, ktorý bude predložený na rade ministrov ako návrh spoločného postupu v oblasti podpory viacjazyčnosti na roky 2013 až 2020. Odporúčania Rady Európy budú následne zapracované do oficiálnych dokumentov – odporúčaní a vyhlásení Európskej komisie. Následne je potrebné na národnej úrovni navrhnúť efektívne riešenie otázok rozvoja jazykovej politiky SR v súlade s predmetnými odporúčaniami.   
	
Očakávaný prínos	
Slovenskej republike bola na seminári poskytnutá možnosť prezentovať Koncepciu vyučovania cudzích jazykov na základných a stredných školách a Štátny vzdelávací program v oblasti Jazyk a komunikácia, najmä prílohy Štátneho vzdelávacieho programu pre cudzie jazyky, ako aj projekt vzdelávania učiteľov základných škôl v oblasti cudzích jazykov. Zároveň na seminári bola Rade Európy poskytnutá spätná väzbu týkajúca sa nástroja implementácie plurilingvizmu a interkulturality do národných kurikúl.    	
Prehľad prinesenej dokumentácie a miesto jej uloženia	
     Príručka na tvorbu a implementáciu kurikúl pre plurilingválne a interkultúrne vzdelávanie je v súčasnosti dostupná v elektronickej forme na platforme Rady Európy. Na platforme budú zverejnené aj prípadové štúdie krajín, ktoré sa zúčastnili seminára. 
http://www.coe.int/t/dg4/linguistic/default_en.asp?  	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva.	
	
Súhlasím so zverejnením správy na internete.	
Správu vypracoval: PhDr. Denisa Ďuranová 	
Dátum: 12. 12. 2011	
Správu schválil: Ing. Katarína Kalašová, riaditeľka ŠPÚ